На основу члана 51. став 4. Закона о финансијској подршци породици са децом („Службени гласник РС”, бр. 113/17 и 50/18) и члана 17. став 1. и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

УРЕДБУ

О УТВРЂИВАЊУ ПОСЕБНИХ ИЗНОСА КОЈИ СЕ ПЛАЋАЈУ ЗА ВРЕМЕ ТРАЈАЊА „ДЕЧИЈЕ НЕДЕЉЕ” У 2020. ГОДИНИ

Члан

За време трајања „Дечије недеље” од 5. до 11. октобра 2020. године плаћа се посебан износ, и то на:

|  |  |  |
| --- | --- | --- |
|  |  | Динара |
| 1.Сваку продату возну карту у међумесном и међународном превозу у железничком, водном, ваздушном и друмском саобраћају, | | 40,00 |
| 2. Сваку поштанску пошиљку у унутрашњем поштанском  саобраћају, осим на пошиљке новина и часописа чији пријем, пренос и уручење обављају јавни поштански оператор и други поштански оператори, у складу са Законом о поштанским услугама („Службени гласник РС”, број 77/19), | | 10,00 |
| 3. Сваку продату улазницу за позориште, биоскоп, другу  културну манифестацију и спортску приредбу за коју се наплаћују  улазнице, | | 33,00 |
| 4. Сваки продат носач звука са снимљеним садржајем | | 20,00. |

Члан

Дистрибуцију пропагандног материјала и организацију наплате посебних износа из члана 1. ове уредбе обавља Хуманитарна организација „Дечје срце” у сарадњи са општинском управом – службом дечије заштите.

Члан

Средства из члана 1. ове уредбе прикупљена у општинама у време трајања „Дечије недеље” уплаћују се на рачун прописан за уплату јавних прихода буџета Републике Србије број: 840-716211843-56 - Средства прикупљена за време „Дечије недеље” у складу са Правилником о условима и начину вођења рачуна за уплату јавних прихода и распоред средстава са тих рачуна („Службени гласник РС”, бр. 16/16, 49/16, 107/16, 46/17, 114/17, 36/18, 44/18 – др. закон, 104/18, 14/19, 33/19 и 68/19).

Члан

Средства из члана 1. ове уредбе користе се за реализацију Програма активности за време трајања „Дечије недеље” у времену од 5. до 11. октобра 2020. године (у даљем тексту: Програм), у складу са обезбеђеним средствима Законом о буџету Републике Србије за 2020. годину („Службени гласник РС”, бр. 84/19, 60/20 – др. пропис, 62/20 – др. закон и 65/20 – др. закон) и то:

1) 40% за активности на републичком нивоу у складу са Програмом и за штампање и дистрибуцију пропагандног материјала и налепница, а највише до износа од 4.000.000,00 динара;

2) 60% за активности на нивоу јединица локалне самоуправе у складу са Програмом, а највише до 6.000.000,00 динара.

Члан

Ова уредба ступа на снагу наредног дана од дана објављивања у „Службеном гласнику Републике Србије”.

05 Број: 110-6548/2020-6

У Београду, 20. августа 2020. године

В Л А Д А

|  |  |
| --- | --- |
|  | ПРЕДСЕДНИК  Ана Брнабић |